गृहमंत्री गुलाबचंद कटारिया ने बताया कि स्थानीय लोगों ने ज्ञापन दिया था, जिसमें लोगों ने आरोप लगाते हुए बताया है कि पटना पुलिस बाड़मेर नहीं आई। वहां से जारी वारंट की सूचना पर बाड़मेर पुलिस ने पत्रकार दुर्गसिंह को बिना मामले की जानकारी के ही गिरफ्तार कर लिया। इस पर पुलिस महानिदेशक को जांच के लिए कहा है। जांच इन बिंदुओं पर की जाएगी कि वारंट तामील की प्रक्रिया क्या है? इस मामले में पुलिस ने कानूनी प्रक्रिया अपनाई या नहीं? उल्लेखनीय है कि पत्रकार दुर्ग सिंह राजपुरोहित को एससी-एसटी एक्ट के मामले में बिहार पुलिस के एक वारंट पर गिरफ्तार कर पटना भेज दिया गया।